Source: https://www.jogiforum.hu/hirek/29093
Timestamp: 2020-07-14 06:52:40+00:00

Document:
Tisztességtelen feltételek a fogyasztói szerződésekben - Az Európai Bíróság tovább pontosította ítélkezési gyakorlatát | hírek | Jogi Fórum ﻿
A C-472/11. sz. Banif Plus Bank ügyben hozott ítélet
A jelen ügyben, amely egy magánszemély és egy bank között kötött kölcsönszerződés egyik pontjának esetlegesen tisztességtelen jellegét érintő jogvitából keletkezett, a Fővárosi Törvényszék egyrészről azt kérdezi az Európai Bíróságtól, hogy az uniós fogyasztóvédelmi szabályok lehetővé teszik-e, hogy a valamely szerződési feltétel tisztességtelen jellegét észlelő nemzeti bíróság nyilatkozattételre hívja fel a feleket a kérdéses feltétellel kapcsolatban. A magyar bíróság arra is kíváncsi, hogy a tisztességtelennek tűnő szerződési feltétel vizsgálata során figyelemmel kell-e lennie a szerződés valamennyi feltételére, vagy a vizsgálatnak csak a kérdéses feltételre kell korlátozódnia.
Ítéletében a Bíróság emlékeztet arra, hogy a nemzeti bíróságnak nem kell mellőznie a tisztességtelen feltétel alkalmazását, amennyiben a fogyasztó a nemzeti bíróság általi kioktatást követően nem kíván hivatkozni annak tisztességtelenségére. Ezzel összefüggésben a nemzeti bíróság köteles tájékoztatni a feleket arról, hogy tisztességtelen feltételt talált a vizsgált szerződésben annak érdekében, hogy a felek megtehessék – különösen az e feltétel későbbi alkalmazására vonatkozó – nyilatkozataikat.
A Bíróság a neki feltett másik kérdésre azt a választ adja, hogy a nemzeti bíróságnak a szerződési feltétel esetlegesen tisztességtelen jellegének értékelése során figyelembe kell vennie a szerződés minden egyéb feltételét.

References: Bíróság 
 bíróság 
 bíróság 
 Bíróság 
 bíróság 
 bíróság 
 Bíróság